Amstetten, Ausztria – 21/01/2026

**Technológiai mérföldkő a hőszigetelő üveg gyártásában: a Chongzheng Shengda Glass a LiSEC első 8 × 3,3 méteres TPA-sorát választotta**

*A Chongzheng Shengda Glass Co., Ltd. jelentős lépést tett gyártási technológiájának továbbfejlesztése felé azáltal, hogy a világon elsőként telepítette a LiSEC 8 × 3,3 méteres, hőre lágyuló távtartókat (TPA) alkalmazó hőszigetelő üveg sorát. A projekt nemcsak a nagy méretű TPA hőszigetelő üvegek gyártásának első példáját jelenti, hanem a két vállalatnak az innovatív, hatékony és fenntartható gyártási megoldások megvalósításában vállalt technológiai vezető szerepét is hangsúlyozza.*

**Élen a kutatásban, a pontosságban és a fenntarthatóságban**

A Chongzheng Shengda Glass, amely a Shandong Chongzheng vállalatcsoport tagja, az energiahatékony funkcionális üvegek egyik vezető gyártója Kínában. A vállalat Zibóban, egy high-tech ipari parkban üzemelteti legmodernebb gyártóberendezéseit. Kiváló minőségű 4SG és Low-E üvegtermékek építészeti, homlokzati és magasépítési célokra történő gyártására specializálódtak. A LiSEC 8 × 3,3 méteres TPA-sorának választásával a vállalat folytatja azon következetes stratégiáját, amely a technológiát használja a minőség és a fenntarthatóság előmozdítására.

**Miért a TPA: folyamatbiztonság és hatékonyság kompromisszumok nélkül**

A LiSEC TPA-rendszer (Thermoplastic Spacer Application) egy olyan eljárással váltja fel a hagyományos keretgyártást, amelynek során a hőre lágyuló távtartóanyag teljesen automatikusan, közvetlenül kerül felhordásra az üvegtáblára. Az anyag egy dobból kerül bevezetésre, megtörténik a hevítése és precíz felhordása, végül a sarkoknál egy kompressziós rendszer végzi el a hermetikus lezárását.

**A TPA-technológia döntő fontosságú előnyei:**

* **Zökkenőmentes gyártási folyamat:** Nincs szükség a keretek hajlítására vagy szerelésére – ennek köszönhetően rövidebbek az ütemidők és kisebb a hiba kockázata.
* **A legnagyobb fokú precizitás:** Automatikus élzárás látható illesztési helyek vagy magasságbeli eltérések nélkül.
* **Maximális rugalmasság:** Fokozatmentes váltás a különböző üvegméretek és távtartószélességek között, átszerelési idők nélkül.
* **Tartós tömítettség:** Az üveg, a TPA-anyag és a tömítőanyag közötti kémiailag stabil kötés a hőszigetelő üvegelem rendkívül hosszú élettartamáról gondoskodik.
* **Energiahatékonyság:** Csökkentett anyagfelhasználás, optimalizált szárítási ciklusok és a hagyományos gyártási módszerekhez képest akár 30%-kal alacsonyabb energiafogyasztás.

**A projekt megvalósítása: tapasztalaton alapuló bizalom**

A Chongzheng Shengda Glass és a LiSEC közötti partnerkapcsolat az 1998-as évig nyúlik vissza. Már az első LiSEC hőszigetelő üveg sor és méretre vágó berendezés is több mint két évtizeden keresztül bizonyította alkalmasságát. A minőségbe, a projektmenedzsmentbe és a műszaki kompetenciába vetett bizalom tehát döntő fontosságú volt az új, 8 × 3,3 méteres TPA-sor megvalósításában – egy olyan berendezésében, amely méreteit tekintve egyedülálló a világon.

„Tudtuk, hogy a LiSEC-kel nem csak gépeket vásárolunk, hanem az ipar egyik úttörőjének tapasztalatát is. Egy ilyen nagyságrendű projekt esetében ez döntő jelentőséggel bír” – magyarázza Song Xunwu, a Chongzheng Shengda elnöke.

**Eredmények: a pontosság és a hatékonyság mércéje**

Az új sor üzembe helyezésével a Chongzheng Shengda a következőket érte el:

* **30%-kal alacsonyabb energiafogyasztás** az intelligens vezérlésnek és a folyamatoptimalizálásnak köszönhetően,
* **A hatékonyság növelése** a folyamatok és csomagolási eljárások átszervezésével.

A piac reakciója igazolja a sikert: az új sorról szóló sajtóközlemény több mint 26 000 megtekintést ért el – ez egyértelműen jelzi ezen úttörő technológiai teljesítmény hírértékét. „Ez a gyártósor mérföldkő az üvegipar számára” – magyarázza Song Xunwu, a Chongzheng Shengda elnöke. „Megmutatja, hogy mi minden lehetséges akkor, ha egyesítjük a technológiát, a partneri viszonyt és az innovációt.”

**Partneri viszony mint az innováció motorja**

A LiSEC és a Chongzheng Shengda közötti együttműködés jóval többet jelent a gépvásárlásnál. A két vállalat közösen dolgoz ki új megközelítéseket, bővítményeket tesztelnek, és közvetlenül a gyakorlatban optimalizálják a funkciókat. „Együttműködésünk a nyílt visszajelzéseken, a technológiai szakértelmen és a kölcsönös bizalmon alapul” – hangsúlyozza Song Xunwu. „Ez az alapja annak, hogy közösen újradefiniáljuk az üvegipar alapelveit.”

**Fényképek** © LiSEC

****

© LiSEC; Song Xunwu vezérigazgató

****

© LiSEC; A 8 × 3,3 méteres TPA-sor üzembe helyezése

****

© LiSEC; balról jobbra: Song Xunwu (Chongzheng Shengda Glass), Chi Qiao és Markus Jandl

****

© LiSEC; Gao úr (LiSEC), Song úr (a Chongzheng Shengda Glass elnöke), Wang úr (a Chongzheng vállalatcsoport vezérigazgatója), Qiao úr (LiSEC), Jandl úr (LiSEC) és Leichtfried úr (LiSEC) a gyártott TPA-egységek minőségét és teljesítményét vitatja meg

**Bemutatkozik a LiSEC**

A Seitenstetten/Amstetten székhelyű LiSEC a világ számos országában működő vállalatcsoport, amely több mint 60 éve kínál egyedi és átfogó megoldásokat a síküveg-megmunkálás és -nemesítés területén. 2024-ban a csoport több mint 25 telephelyen kb. 1300 munkatársat foglalkoztatott, és forgalma 95 százalékot meghaladó exporthányad mellett majdnem 300 millió eurót tett ki. A LiSEC neve a síküveg-megmunkálás teljes értékteremtési láncában egyet jelent a kiváló minőségű gépekkel és berendezésekkel, valamint a szoftvert is tartalmazó, integrált komplett megoldásokkal. A termékportfólióban üveg méretre vágásához, üvegélek és üvegfelületek megmunkálásához, hőszigetelő és többrétegű üvegek gyártásához használható önálló gépek és komplett gyártósorok, valamint a mögöttük álló intra- és extralogisztika is megtalálható. Az ügyfelek számára előnyös, hogy egy olyan teljes körű szolgáltatóval dolgozhatnak együtt, amely a nagy projektek megvalósítására vonatkozó gazdag tapasztalattal, valamint globális szervizhálózattal rendelkezik.

**További információ:**  
Claudia GUSCHLBAUER

Marketing és vállalati kommunikációs igazgató

LiSEC Austria GmbH  
Peter-Lisec-Strasse 1 – 3353 Seitenstetten, Ausztria  
Tel.: +43 7477 405-1115  
Mobil: +43 660 871 58 03  
E-mail: [claudia.guschlbauer@lisec.com](mailto:claudia.guschlbauer@lisec.com) – [www.lisec.com](http://www.lisec.com/?utm_source=Press-Release&utm_medium=Word-PDF&utm_campaign=DE)